Toomas Marrandi
Toomas Marrandi (sündinud 4. novembril 1979) on eesti orienteeruja. Aastatel 2014–2016 tuli ta veteranide M35 vanuseklassis Eesti meistriks orienteerumisjooksu pikal rajal, 2014. aastal ka tavarajal ning 2016. aastal sprindis ja öises orienteerumisjooksus. Rogaini Euroopa meistrivõistlustel 2017. aastal Itaalias Toscanas San Gimignanos võitis ta segavõistkondade arvestuses kulla koos Mari Kaseväliga. 2018. aasta rogaini EMil Ukrainas Karpaatide mäestikus võitis ta koos Anneken Lembergiga hõbeda. Rogaini maailmameistrivõistlustel sai ta 2019. aastal Hispaanias segavõistkondade arvestuses koos Anneken Lembergiga 6. koha.